google/wiki40b huggingface dataset:
Λίμνη Προκόπου

Ονομασία

Συχνά αναφέρεται, λανθασμένα, και ως λιμνοθάλασσα της Καλόγριας (ή Καλογριάς) λόγω της γειτονικής ομώνυμης παραλίας. Ως ονομασία απαντάει και το «λίμνη της Στροφυλιάς». Το ομώνυμο εκεί ιχθυοτροφείο ονομαζόταν παλιότερα «Ιχθυοτροφείο Προκοπονευροβίτσης».

Υδροβιότοπος

Η λιμνοθάλασσα βρίσκεται στο Δάσος της Στροφυλιάς και μαζί με τη λιμνοθάλασσα του Πάπα (Αράξου), τη λίμνη-έλος Λάμια, τη Λιμνοθάλασσα Κοτυχίου και τα Μαύρα βουνά προστατεύεται από τη συνθήκη Ράμσαρ. Χωρίζει το δάσος από την θάλασσα και είναι φυσικό ιχθυοτροφείο με λαβράκια, κέφαλους και χέλια. Έχει γλυκό νερό. Γύρω την περιβάλλουν λόφοι από άμμο, οι οποίοι εμποδίζουν τα νερά των χειμάρρων να χυθούν στην θάλασσα και έτσι δημιουργείται η λίμνη. Εκεί φτάνουν πολλά υδρόβια και παροδικά πουλιά που φθάνουν να ξεχειμωνιάζουν. Επίσης υπάρχει και παρατηρητήριο πουλιών. Καλύπτει έκταση εμβαδού περίπου 1.500 στρέμματα με μικρά βάθη της τάξης των 0,5 μ. Μέσα σε όλη αυτή την έκταση υπάρχουν τρεις  λεκάνες - λίμνες με βάθη περίπου 1,5 μ, οι Παλάδες (120 στρέμματα), Χειροβολιά (200 στρέμματα), Μικρολίμνη (30 στρέμματα). Η λίμνη επικοινωνεί με την θάλασσα μέσω αύλακα μήκους 2.300m με πλάτος 6-7 μ. και βάθος 0,8 μ. Στην λίμνη χύνονται τα νερά του Λάρισσου και του Φούσια.

Φωτοθήκη

Ακολουθούν κάποιες φωτογραφίες της λιμνοθάλασσας.
Χρήση της Γνώσης στην Κοινωνία

Η «Χρήση της Γνώσης στην Κοινωνία» (The use of knowledge in society) είναι ένα ακαδημαϊκό άρθρο γραμμένο από τον οικονομολόγο Φρίντριχ Χάγεκ. Δημοσιεύτηκε για πρώτη φορά στην επιθεώρηση The American Economic Review στο τεύχος του Σεπτεμβρίου του 1945.Γράφτηκε (παράλληλα με τη «Σημασία του Ανταγωνισμού» (The meaning of competition) ως απάντηση στον οικονομολόγο Όσκαρ Λάνγκε και με αφορμή την θέση του τελευταίου για μία κεντρικά οργανωμένη οικονομία. Συμπεριλήφθηκε αργότερα, το 1948, στα κείμενα που απαρτίζουν τον τόμο Individualism and Economic Order (Ατομισμός και οικονομική τάξη).

Βασική ιδέα του άρθρου

Το άρθρο αντιδρά στην ιδέα της εγκαθίδρυσης ενός Κεντρικού Πίνακα Τιμών (όπως είχε προτείνει ο Λανγκ) τονίζοντας τη δυναμική και οργανική φύση των εναλλαγών των τιμών στην ελεύθερη οικονομία, και τα πολλαπλά προτερήματα. Δείχνει έτσι ότι μία κεντρικά οργανωμένη αγορά δε θα μπορέσει ποτέ να φτάσει τα επίπεδα αποδοτικότητας της ελεύθερης αγοράς, επειδή κάθε οικονομικός παράγοντας γνωρίζει μόνο ένα μικρό κομμάτι αυτών που γνωρίζει η αγορά.  Έτσι, η αποκεντρωμένη οικονομία καλύπτει την ανάγκη που δημιουργείται από την διάσπαρτη φύση της πληροφορίας ανά την κοινωνία.
Με τα λόγια του Hayek, «το θαύμα είναι ότι σε μία περίπτωση όπως την έλλειψη ενός πρώτου υλικού, χωρίς να δοθεί καμία διαταγή, χωρίς να γνωρίζουν παρά λίγοι άνθρωποι το λόγο, δεκάδες χιλιάδες ανθρώπων των οποίων η ταυτότητα δεν θα μπορούσε να εξακριβωθεί ακόμη και μετά από μήνες ερευνών, αναγκάζονται να χρησιμοποιήσουν τα προϊόντα που προέρχονται από αυτό το υλικό με μεγαλύτερη φειδώ· δηλαδή, κινούνται προς τη σωστή κατεύθυνση.» Το άρθρο επίσης πραγματεύεται τις έννοιες της "ιδιωτικής ισορροπίας" και της ιδέας του Hayek για το διαχωρισμό της πληροφορίας σε χρήσιμη και πρακτική από τη μία πλευρά και καθαρά επιστημονική ή θεωρητική από την άλλη.

Αντιδράσεις

Η «Χρήση της Γνώσης στην Κοινωνία» δεν αντιμετωπίστηκε με ενθουσιασμό από τους οικονομολόγους λόγω του πολιτικού κλίματος της εποχής, ενώ δημιουργήθηκε η εντύπωση ότι οι λύσεις που πρότεινε ήταν εξαιρετικά τετριμμένες. Σε ένα βαθμό εξαιτίας αυτής της αντίδρασης, ο Χάγεκ σταμάτησε να γράφει για το ακαδημαϊκό κοινό στα τέλη της δεκαετίας του '40. Είκοσι χρόνια μετά οι ιδέες του είχαν γίνει περισσότερο ανεκτές. Σήμερα, οι περισσότερες θεωρούνται βασικά θεμέλια της οικονομικής σκέψης. Πιο συγκεκριμένα, το κεντρικό επιχείρημα του κειμένου ότι οι κινήσεις των τιμών βοηθούν στην αποδοτική διαχείριση των παραγωγικών πηγών, βρίσκει αντίκρυσμα στη δουλειά των περισσοτέρων μοντέρνων οικονομολόγων.
Σιέρρα Νεβάδα (Η.Π.Α.)

Η οροσειρά της Σιέρρα Νεβάδα (χιονισμένη οροσειρά) βρίσκεται στις Η.Π.Α. και συγκεκριμένα σε δύο πολιτείες της την Καλιφόρνια και τη Νεβάδα, μεταξύ της κεντρικής κοιλάδας της Καλιφόρνιας και την επαρχία Γκάμα. Η οροσειρά εκτείνεται 400 μίλια (640 χλμ) από το βορρά στο νότο και περίπου 70 μίλια (110 χλμ) από τα ανατολικά στα δυτικά. Αξιοσημείωτα χαρακτηριστικά της οροσειράς είναι η λίμνη Τάχο (Tahoe), η μεγαλύτερη αλπική λίμνη στη Βόρεια Αμερική. Το βουνό Γουίτνει με ύψος 14.505 πόδια (4.421μ.) είναι το υψηλότερο σημείο της. Επίσης η κοιλάδα Γιόσεμάιτ (Υosemite) είναι ένα ανάγλυφο από παγετώνες πάνω από 100 εκατομμύρια χρόνια. Η Σιέρρα Νεβάδα φιλοξενεί τρεις εθνικούς δρυμούς, 20 περιοχές άγριας φύσης και δύο εθνικά μνημεία. Αυτοί οι τομείς περιλαμβάνουν την κοιλάδα Γιoσέμιτι και άλλα δύο εθνικά πάρκα, το Εθνικό πάρκο της Σεκόια (Sequia) και το Εθνικό πάρκο Κίνγκ Κάνυον (King Canyon). Τα χαρακτηριστικά της οροσειράς διαμορφώνονται από τη γεωλογία και την οικολογία της. Περισσότερο από 100 εκατομμύρια χρόνια πριν γρανίτης εμφανίζεται βαθειά υπόγεια. Η Σιέρρα Νεβάδα άρχισε την άνοδο της 4 εκατομμύρια πριν και έτσι ο γρανίτης διαβρώνεται από παγετώνες και σχηματίζονται τα ανοιχτόχρωμα βουνά και τα βράχια που συνθέτουν το σύνολο της οροσειράς. Η ανύψωση προκάλεσε ένα ευρύ φάσμα των αυξήσεων των κλιμάτων της περιοχής, που αντανακλώνται από την παρουσία πέντε ζωνών ζωής. Η Σιέρρα Νεβάδα ήταν η πατρίδα πολλών ιθαγενών αμερικανικών φυλών. Η οροσειρά εξερευνήθηκε από τους αποίκους μεταξύ 1844 και 1912.

Γεωγραφία

Η Σιέρρα Νεβάδα εκτείνεται από τον ποταμό Susan και από το πέρασμα του Fredonyer. Οριοθετείται δυτικά από την κοιλάδα της Καλιφόρνιας και ανατολικά από την λεκάνη απορροής της περιοχής. Το ύψος των βουνών αυξάνεται σταδιακά από τον βορρά προς τον νότο. Μεταξύ του περάσματος Fredonyer και της λίμνης Tahoe
Λεοπόλδος Β΄, Μέγας Δούκας της Τοσκάνης

Συνεχή επαναστατικά κινήματα

Τη δεκαετία του 1840 υπήρχαν έντονα επαναστατικά ρεύματα σε ολόκληρη την Ιταλία με αποτέλεσμα να ξεσπάσουν κινήματα (1845, 1846)· ο Λεοπόλδος προσπαθούσε όσο μπορούσε να παραχωρήσει ελευθερίες αλλά συναντούσε την αντίδραση της Βιέννης. Η εκλογή του πάπα Πίου Θ΄ ενθάρρυνε περισσότερο τους επαναστάτες, με αποτέλεσμα ο Λεοπόλδος να αγνοήσει την αντίδραση της Βιέννης, αναγνωρίζοντας το Σύνταγμα της Τοσκάνης στις 17 Φεβρουαρίου 1848. Το κίνημα των επαναστάσεων που ξέσπασε στη Βιέννη και το Μιλάνο ενθάρρυνε ακόμα περισσότερο τους επαναστάτες, που τον πίεσαν να συμμαχήσει με την Σαρδηνία κατά της Αυστρίας· τελικά κάτω από τις πολλές πιέσεις εκθρονίστηκε και αναχώρησε για την Σιένα. Οι επαναστάτες τον Φεβρουάριο του 1849 αναγκάστηκαν να τον ξανακαλέσουν υπό τον φόβο της συντριβής των δυνάμεων της Σαρδηνίας από την Αυστρία. Ο ίδιος δέχθηκε την πρόσκληση, αλλά είχε ήδη καλέσει τις Αυστριακές δυνάμεις χωρίς να ενημερώσει τους επαναστάτες που τον αποκατέστησαν βίαια τον Απρίλιο του 1849, κάτι που τον έκανε από τότε εξαιρετικά αντιδημοφιλή, προδικάζοντας το τέλος της δυναστείας του σύντομα στην Ιταλία. Από τότε κυβέρνησε συνέχεια τα επόμενα 10 χρόνια ακολουθώντας συμβουλές από τη Βιέννη, ενώ στην Τοσκάνη υπήρχε Αυστριακός στρατός 10.000 ανδρών που ήρθε από το 1849 με σκοπό την αποκατάστασή του.

Οριστική εκθρόνιση

Με την έκρηξη του νέου Ιταλοαυστριακού πολέμου κράτησε αρχικά ουδέτερη στάση, αλλά ανετράπη με αιματηρό πραξικόπημα στις 27 Απριλίου 1859 πριν το τέλος του πολέμου. Τον Ιούνιο του ίδιου χρόνου παραιτήθηκε υπέρ του υιού του Φερδινάνδου χωρίς κανένα αντίκρισμα, αφού η Λομβαρδία ενώθηκε με το Ιταλικό βασίλειο υπό τον βασιλιά της Σαρδηνίας Βίκτωρα Εμμανουήλ Β΄. Τα επόμενα χρόνια της ζωής του ο Λεοπόλδος τα πέρασε στην Αυστρία και πέθανε τελικά στη Ρώμη.
Σεργκέι Μερκούροφ

Βιογραφία

Ο Σεργκέι Μερκούροφ γεννήθηκε στο Αλεξαντραπόλ (σημερινό Γκιούμρι, Αρμενία). Εγκατέλειψε από το Πολυτεχνείο του Κιέβου μετά από ένα πολιτικό σκάνδαλο και μετακόμισε στην Ελβετία, όπου έγινε φοιτητής του ελβετού γλύπτη Άντολφ Μέγιερ. Παρακολούθησε το κολέγιο τέχνης στη Γερμανία (1902-05) και στη συνέχεια εισήλθε στο στούντιο του Ωγκύστ Ροντέν στο Παρίσι.
Ο Μερκούροφ συναντήθηκε με τον Βλαντιμίρ Λένιν όταν ο επαναστατικός ηγέτης ζούσε στο εξωτερικό και άκουγε τις ομιλίες του. Μεταξύ πολλών άλλων, το άγαλμα του Λένιν που βρισκόταν στην πλατεία Λένιν του Γερεβάν κατά τη σοβιετική εποχή ήταν επίσης έργο του Μερκούροφ.
Ο Μερκούροφ επέστρεψε στη Ρωσική Αυτοκρατορία το 1907, καθώς κλήθηκε από τις Αρμενικές Αποστολικές Εκκλησιαστικές Αρχές για να εκτελέσει μια μεταθανάτια μάσκα του Καθολικού Μκρτιτς Χριμιάν. Ήταν το πρώτο του έργο αυτού του είδους. Στη συνέχεια, έζησε στη Τιφλίδα, τη Γιάλτα της Μόσχας και έκανε μεταθανάτιες (θανάσιμες) μάσκες του Λέον Τολστόι, του Χοβχάνες Τουμανιάν, του Βλαντιμίρ Λένιν και της συζύγου του, του Μαξίμ Γκόρκυ, του Βλαντιμίρ Μαγιακόφσκι και άλλων διάσημων ατόμων. Η ίδια η τεχνική δεν είναι μια εύκολη διαδικασία. Ο συγγραφέας ρίχνει γύψο στο πρόσωπο του σώματος και βάζει ένα νήμα στη μέση του. Στη συνέχεια, ένα άλλο υλικό, όπως ο χαλκός ή ο γύψος, χύνεται μέσα στη μάσκα και έτσι εμφανίζεται ένα πραγματικό μέγεθος των νεκρών.
Ο Μερκούροφ ήταν εκπληκτικός εκπρόσωπος του ακαδημαϊκού μοντέρνου στυλ, που απασχολούσε τα θέματα του θανάτου και των λίθων. Ως φιλόσοφος των τεχνών, ο Μερκούροφ χρησιμοποίησε επίσης μοτίβα σκέψης (Μνημείο του Ντοστογιέφσκι, 1911-1913, Εικόνα-πορτρέτο της Σκέψης, 1918).
Ο Μερκούροφ ήταν γνωστός ως ελεύθερος στοχαστής και ασυνήθης άνθρωπος. Ήταν μέλος της «Αδελφότητας Ενωμένων Εργατών», της Ένωσης Ζωγράφων της Επαναστατικής Ρωσίας και του Κομμουνιστικού Κόμματος της Σοβιετικής Ένωσης.
Ως διευθυντής του Μουσείου Καλών Τεχνών Πούσκιν έσωσε το μνημείο της Μεγάλης Αικατερίνας και το απέστειλε κρυφά στο Ερεβάν, όπου ήταν κρυμμένο για δεκαετίες και τελικά επεστράφη στη Ρωσία το 2006.
Για τα 70α γενέθλια του Ιωσήφ Στάλιν, ο Μερκούροφ έδωσε ένα ιδιαίτερο δώρο, ένα δαπανηρό γρανιτένιο μνημείο που ονομάζεται "Θάνατος του ηγέτη". Ο Στάλιν αρνήθηκε να το δεχτεί και άρχισε μια δύσκολη περίοδος στη ζωή του γλύπτη.
Ο Μερκούροφ τιμήθηκε με ταφή στο νεκροταφείο Νοβοντεβίτσι της Μόσχας. Το 1953 δημοσιεύθηκε το βιβλίο του Οι Σημειώσεις ενός Γλύπτη.

Μουσείο Μερκούροφ στο Γκιούμρι

Το 1984 εγκαινιάστηκε το μουσείο Μερκούροφ στο οικογενειακό του σπίτι στο Γκιούμρι. Οι μεταθανάτιες μάσκες 59 σοβιετικών ηγετών και διάσημων ανθρώπων εμφανίζονται στο μουσείο, συμπεριλαμβανομένης της μοναδικής αρχικής μάσκας θανάτου του Λένιν.
Ιερός Ναός Αγίου Φωτίου (Βουκολιές Κισάμου)

Ιερός Ναός Αγίου Φωτίου (Βουκολιές Κισάμου) . Στη συνοικία Κάτω Κεφάλα του οικισμού Βουκολιές Κισάμου διασώζεται ο ναός του Αγίου Φωτίου. Πρόκειται για έναν μονόχωρο, καμαροσκέπαστο ναό με ένα ενισχυτικό του θόλου σφενδόνιο. Πάνω από την είσοδο, στη δυτική πλευρά, σώζεται ανακουφιστικό τόξο πάνω απ’ το ευθύγραμμο λίθινο αρχικό ανώφλι. Η θεμελίωση του τοποθετείται στον 16ο αι.
Μετάλλιο για την σωτηρία των ετοιμοθάνατων

Απονομή

Το Μετάλλιο για την σωτηρία των ετοιμοθάνατων απονέμεται σε πολίτες για την σωτηρία των συνανθρώπων τους σε φυσικές καταστροφές, υδρόβιες και εδάφιες, όταν ξεσπά μια φωτιά και σε άλλες σοβαρές καταστάσεις.
2754 Εφίμοφ

Φυσικά χαρακτηριστικά

Ο φασματικός τύπος του Εφίμοφ είναι Sa. Ο Εφίμοφ περιστρέφεται γύρω από τον εαυτό του μία φορά κάθε 2 ώρες 26 λεπτά και 59 δευτερόλεπτα, μία πολύ ταχεία περιστροφή.
Ευγένιος Ζαλοκώστας

Βίος

Ο Ευγένιος Ζαλοκώστας προερχόταν από γνωστή οικογένεια της Ηπείρου. Γιος του Γεώργιου Ζαλοκώστα  Αφού πραγματοποίησε νομικές σπουδές στο πανεπιστήμιο της Αθήνας, εντάχθηκε στη συνέχεια στον διπλωματικό κλάδο. Υπηρέτησε ως γραμματέας στις πρεσβείες της Ρώμης, Παρισιού και Κωνσταντινούπολης. Διατέλεσε πρέσβης της Ελλάδας στη Σόφια. Υπουργός Εξωτερικών θήτευσε από τις 27/09/1916 έως 21/04/1917 στη μεταβατική κυβέρνηση του Σπυρίδωνα Λάμπρου.

Μεταφραστικό και συγγραφικό έργο

Μετέφρασε στα ελληνικά το έργο του Βίκτωρος Ουγκώ "Ο βασιλιάς διασκεδάζει"  (Le Roi s' amuse). Το 1916 έγραψε τη μελέτη "Αλέξανδρος Ραγκαβής" και κειμενά του δημοσιεύθηκαν στα σημαντικότερα έντυπα της εποχής του.
Ε.Α. Λάρισας

Ιστορική αναδρομή

Η Ε.Α.Λ. είναι η πρώτη ομάδα που δημιούργησε τμήματα καλαθοσφαίρισης στην πόλη της Λάρισας.
Την αγωνιστική περίοδο 1998-99 ο σύλλογος αναδείχθηκε Πρωταθλήτρια ομάδα της Γ' Εθνικής Κατηγορίας για τον 1ο Όμιλο Βορρά.
Κατά την αγωνιστική περίοδο 2004-05 ο σύλλογος κατέκτησε για μία ακόμη φορά το πρωτάθλημα της κορυφαίας κατηγορίας ανδρών της Ε.Σ.ΚΑ.Θ., λαμβάνοντας το δικαίωμα συμμετοχής στη Γ' Εθνική Κατηγορία.
Τη χρονιά, 2005-06 ολοκλήρωσε τις αγωνιστικές του υποχρεώσεις στη 10η θέση της τελικής βαθμολογίας του 1ου Ομίλου Βορρά, παραμένοντας στην κατηγορία. Την επόμενη περίοδο, ωστόσο, 2006-07, τερμάτισε στην 11η θέση του ίδιου ομίλου, γνωρίζοντας τον υποβιβασμό στις τοπικές κατηγορίες.
Κατά την αγωνιστική περίοδο 2009-10 η Ε.Α.Λ. συμμετείχε στο Πρωτάθλημα της Α2 Κατηγορίας Ανδρών της Ε.Σ.ΚΑ.Θ. ολοκληρώνοντας τη χρονιά αήττητη.

Αγωνιστική περίοδος 2012-13

Κατά την αγωνιστική περίοδο, 2012-13, η Ε.Α. Λάρισας έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές της υποχρεώσεις στην 9η θέση του βαθμολογικού πίνακα του δεύτερου ομίλου. Διεκδίκησε ανεπιτυχώς την παραμονή της στην κατηγορία σε αγώνα μπαράζ όπου ηττήθηκε με σκορ 73-71 από το Μύτικα Λάρισας, την ομάδα που βρέθηκε στην ίδια θέση στον έτερο όμιλο.
Έδρα του συλλόγου είναι το Κλειστό Γυμναστήριο Νεάπολης, χωρητικότητας 5.000 θέσεων. Πρόεδρος του συλλόγου είναι ο Σπύρος Μπαρμπούτης και έφορος του τμήματος ο Δημήτριος Νταβαρούκας. Καθήκοντα προπονητή διατηρεί ο Θοδωρής Μάμμος.

Τμήμα πετοσφαίρισης ανδρών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορική αναδρομή

Η ανδρική ομάδα πετοσφαίρισης της Ε.Α.Λ. ιδρύθηκε το 1968.
Ανήλθε στην Α' Εθνική Κατηγορία την περίοδο 1969-70. Συγκέντρωσε 8 συμμετοχές στην κατηγορία, από το 1969 έως το 1976, με μια διακοπή το 1975 οπότε και υποβιβάστηκε στη Β' Εθνική Κατηγορία, για να επανέλθει αφού κατέκτησε το πρωτάθλημα της Β' Εθνικής αήττητη. 
Aποτελεί τη μοναδική σήμερα ομάδα ανδρών που δραστηριοποιείται στην πόλη της Λάρισας.

Αγωνιστική περίοδος 2012-13

Κατά την αγωνιστική περίοδο, 2012-13, η Ε.Α. Λάρισας λαμβάνει μέρος στο Πρωτάθλημα της κορυφαίας κατηγορίας της Ε.Σ.ΠΕ.Κ.ΕΛ., έχοντας μαθηματικά κατακτήσει την κορυφή, κάτι που την οδηγεί στην Α2 Εθνική την επόμενη περίοδο.

Τμήμα πετοσφαίρισης γυναικών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τμήμα κολύμβησης

Το τμήμα κολύμβησης της Ε.Α. Λάρισας δημιουργήθηκε το 1979, παράλληλα με την έναρξη λειτουργίας του Εθνικού Κολυμβητηρίου Λάρισας. Το 1981 το τμήμα συγχωνεύτηκε με το αντίστοιχο τμήμα κολύμβησης του ΓΣ Λάρισας για τη δημιουργία του «Ναυτικού Ομίλου Λάρισας»(ΝΟΛ)

Τμήμα πάλης

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τμήμα στίβου

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Βουλευτικές εκλογές στην Κούβα (2013)

Βουλευτικές εκλογές διεξήχθησαν στην Κούβα στις 3 Φεβρουαρίου 2013.

Εκλογικό σύστημα

Εξελέγησαν 614 μέλη για την Εθνοσυνέλευση της Λαϊκής Εξουσίας, σε μονοεδρικές περιφέρειες. Οι υποψήφιοι πρέπει να συγκεντρώσουν τουλάχιστον 50% των ψήφων για να εκλεγούν σε μία περιφέρεια. Μία έδρα μένει κενή, αν κανείς υποψήφιος δεν συμπληρώσει το απαιτούμενο 50% των ψήφων ή δεν διεξαχθεί επαναληπτική εκλογή. Με βάση τον εκλογικό νόμο, οι μισοί από τους υποψηφίους πρέπει να είναι δημοτικοί σύμβουλοι, ενώ οι υπόλοιποι μισοί προτείνονται από συνελεύσεις που έχουν στη σύνθεσή τους μέλη των Επιτροπών για την Άμυνα της Επανάστασης και ομάδες που εκπροσωπούν αγρότες, μαθητές, φοιτητές, γυναίκες, εργάτες και νεαρής ηλικίας άτομα.
Twitter Zero

Το Twitter Zero είναι μια πρωτοβουλία που ανέλαβε η εταιρεία παροχής υπηρεσιών κοινωνικής δικτύωσης Twitter σε συνεργασία με παρόχους υπηρεσιών Διαδικτύου που βασίζονται στην κινητή τηλεφωνία, σύμφωνα με την οποία οι πάροχοι άρουν τις χρεώσεις δεδομένων (bandwidth)—η λεγόμενη «μηδενική χρέωση» (zero-rate)—για πρόσβαση στο Twitter μέσω τηλεφώνων όταν χρησιμοποιείτε μία απογυμνωμένη έκδοση απλού κειμένου της ιστοσελίδας. Οι εικόνες θα μπορούσαν να φορτωθούν χρησιμοποιώντας το επίσημο Twitter app . Η "απογυμνωμένη" έκδοση, είναι διαθέσιμη μόνο μέσω των παρόχων που έχουν συνάψει τη συμφωνία με το Twitter.
Καρναβάλι (Σούμαν)

Το Καρναβάλι (Carnaval, Op. 9) είναι έργο για σόλο πιάνο, γραμμένο από τον Ρόμπερτ Σούμαν το 1834 με 1835. Είναι το ένατο έργο του συνθέτη.
Ο Σούμαν είχε αφιερώσει αυτό του το έργο στο βιολιστή Κάρολ Λιπίνσκι. Ο υπότιτλος του έργου ήταν Scènes mignonnes sur quatre notes (Μικρές σκηνές σε τέσσερις νότες). Αποτελείται από 21 μέρη που συνδέονται με ένα επαναλαμβανόμενο μοτίβο. Η χρονική του διάρκεια είναι περίπου 30 λεπτά.
Θωμάς Γ΄ του Σαλούτσο

Βιογραφία

Ήταν γιος τού Φρειδερίκου Β΄ μαρκησίου τού Σαλούτσο και της Βεατρίκης, κόρης τού Ούγου κόμη της Γενεύης. 
Προσπάθησε να συνεχίσει την φιλο-Γαλλική πολιτική τού πατέρα του, κυρίως για να αντιμετωπίσει το μένος τού Αμεδαίου Η΄ δούκα της Σαβοΐας, που σκόπευε να καταλάβει όλο το Πεδεμόντιο. Στην πράξη η συμφωνία, που δήλωνε την ονομαστική υποταγή στη Γαλλία, είχε υπογραφεί από τον Θωμά Γ΄ πολύ πριν αποβιώσει ο πατέρας του. 
Η υποτέλεια στη Γαλλία ήταν επίσης αποτέλεσμα της εκπαίδευσης, που είχε λάβει ο Θωμάς Γ΄, ο οποίος έζησε στην Προβηγκία τον πιο πολύ καιρό της νεότητάς του και ταξίδευσε εκεί τα έτη 1375, 1389, 1401, 1403 και 1405. Νυμφεύτηκε τη Γαλλίδα Μαργαρίτα από το Ρουσσύ.
Το 1395 αιχμαλωτίστηκε από τον στρατό της Σαβοΐας, ενώ ως αρχηγός ερήμωνε το Μοναστερόλο. Φυλακίστηκε πρώτα στο Σαβιλιάνο και μετά στο Τορίνο· δύο έτη μετά ελευθερώθηκε έπειτα από την πληρωμή 2.000 χρυσών φλωρινίων, που δόθηκαν ως λύτρα.
Τα τελευταία έτη του ο Θωμάς Γ΄ όρισε διάδοχο τον γιο του Λουδοβίκο Α΄.
Κουτίλιβατς

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Διηπειρωτικό Κύπελλο καλαθοσφαίρισης 1996

Οι αντίπαλες ομάδες

Την ευρωπαϊκή ήπειρο εκπροσώπησε ο πρωταθλητής Ευρώπης Παναθηναϊκός από την Ελλάδα ενάντια στην πρωταθλήτρια Νοτίου Αμερικής Ολίμπια Βενάδο Τουέρτο από την Αργεντινή. Οι δυο ομάδες είχαν κατακτήσει για πρώτη φορά τους ανάλογους θεσμούς και παράλληλα και δεν είχαν αγωνιστεί ξανά για το Διηπειρωτικό Κύπελλο. Στον τελικό του Ευρωπαϊκού Πρωταθλήματος ο Παναθηναϊκός είχε επικρατήσει την προηγούμενη σεζόν επί της Μπαρτσελόνα στο Παρίσι. Η Ολίμπια Βενάδο Τουέρτο κατέκτησε τη Λίγκα Σουδαμερικάνα επικρατώντας με 2-0 νίκες επί της Κορίνθιανς. 
Ο Παναθηναϊκός θα αγωνιζόταν μετά από μια σημαντική ανανέωση στη σύνθεση του καθώς από την ομάδα που κατέκτησε το ευρωπαϊκό πρωτάθλημα μόνο οι Αλβέρτης, Οικονόμου και Κόρφας παρέμειναν στην ομάδα. Οι νέοι αθλητές βρίσκονταν ακόμη σε περίοδο προσαρμογής ενώ οι Μαρσέλο Νικόλα και Τζον Κόρφας ήταν τραυματίες. Σε αντίθεση η Ολίμπια δεν είχε απώλειες. Στην ομάδα της αγωνίζονταν οι Αμερικάνοι Τζάντλοου και Ουίλσον και οι Αργεντινοί Νοσιόνι, Γκουτιέρρες, Μοντέκια, Βικτοριάνο οι οποίοι στη συνέχεια κατέκτησαν με την εθνική τους το ασημένιο μετάλλιο στο Μουντομπάσκετ του 2002 και το χρυσό στην Ολυμπιάδα του 2004.
Οι αγώνες έλαβαν χώρα στο Ροσάριο της Αργεντινής στο κλειστό Νιούελς Ολντ Μπόις και στην Ελλάδα στο κλειστό ΟΑΚΑ της Αθήνας.

Πρώτος αγώνας

Στον πρώτο αγώνα στο Ροσάριο της Αργεντινής με την παρουσία 7.000 θεατών η Ολίμπια Βενάδο Τουέρτο επικράτησε με σκορ 89-83 και χρειαζόταν άλλη μια νίκη για να κατακτήσει το τρόπαιο. Κορυφαίοι της Ολίμπια ήταν ο Χόρχε Ράκα με 25 πόντους και ο Τοντ Τζάντλοου με 23. Για τον Παναθηναϊκό καλύτερος παίκτης ήταν ο Τζον Αμίτσι που σημείωσε 23 πόντους.

Δεύτερος αγώνας

Στο δεύτερο αγώνα στο ΟΑΚΑ της Αθήνας καταλυτική υπήρξε η συνεισφορά του Φραγκίσκου Αλβέρτη ο οποίος σημείωσε 30 πόντους και οδήγησε τον Παναθηναϊκό στην επικράτηση με σκορ 83-78. Στο πλευρό του ο Τζον Αμίτσι με 19 πόντους και 9 ριμπάουντ ήταν από τους διακριθέντες. Ο Λούκας Βικτωριάνο με 23 πόντους και 5 ασίστ και ο Τοντ Ουΐλσον με 15 πόντους και 10 ριμπάουντ ήταν οι κορυφαίοι της Ολίμπια.

Τρίτος αγώνας

Στον τρίτο αγώνα ο Μπάιρον Ντίνκινς με 24 πόντους και 6 ασίστ ήταν ο κορυφαίος για τον Παναθηναϊκό ενώ ο Τζον Αμίτσι με άλλους 18 αναδείχθηκε πρώτος σκόρερ του Παναθηναϊκού στη διοργάνωση. Οι 28 πόντοι του Χόρχε Ράκα δεν ήταν αρκετοί για την Ολίμπια καθώς ο Παναθηναϊκός δεν της άφησε περιθώρια για νίκη επικρατώντας με σκορ 101-76 κατακτώντας έτσι το τρόπαιο.
Καρλόττα των Βουρβόνων (1388-1422)

Οικογένεια

Η Καρλόττα γεννήθηκε στην Γαλλία το 1388, ενώ ήταν ένα από τα επτά παιδιά του Ιωάννη Α΄, Κόμη της Μαρς και της Αικατερίνης του Βαντόμ. Είχε τρία αδέρφια και τρεις αδερφές, τα οποία ήταν ο Ιάκωβος Γ΄, Κόμης της Μαρς, Λουδοβίκος, Κόμης του Βαντόμ, ο Ιωάννης των Βουρβόνων, Άρχοντας του Καρανσί και του Ντουϊζάν, η Άννα, Κόμισσα του Μονπανσιέ, η Μαρία των Βουρβόνων, Αρχόντισσα του Μπρεανκούρ και η Ισαβέλλα των Βουρβόνων. Είχε, επίσης, έναν νόθο ετεροθαλή αδερφό από εξωσυζυγική σχέση του πατέρα της.
Πατρικοί πρόγονοι της Καρλόττας ήσαν ο Ιάκωβος Α΄, Κόμης της Μαρς και η Ιωάννα του Σατιγιόν, ενώ από την πλευρά της μητέρας της ήσαν ο Ιωάννης ΣΤ΄, Κόμης του Βαντόμ και η Ιωάννα του Ποντιέ.
Ομοσπονδία Ποδοσφαίρου Μαδαγασκάρης

Ιστορία

Ο οργανισμός ιδρύθηκε το 1961. Προσχώρησε στην Αφρικανική Συνομοσπονδία Ποδοσφαίρου (CAF) το 1963. Εντάχθηκε στην Παγκόσμια Ποδοσφαιρική Ομοσπονδία (FIFA) το 1964. Στις 19 Μαςιου 2008 η FMF αποβλήθηκε από τη FIFA. Η ιδιότητα μέλους επανήλθε στις 19 Μαΐου 2008.
Βεατρίκη φον Στορχ

Βιογραφία

Είναι κόρη του Χούνο (Ιωάννη) του Όλντενμπουργκ, από τον Οίκο τού Σ.Χ.Γκόττορπ και της Λίκα κόμισσας τού Όρτενμπουρκ. Ο Χούνο ήταν γιος τού Νικολάου διαδόχου στο μεγάλο δουκάτο τού Όλντενμπουρκ. 
Είναι εγγονή του Γιόχαν Λούντβιχ Γκραφ Σβερίν φον Κρόζιγκ, ο οποίος υπήρξε ως υπουργός οικονομικών υπό τον Αδόλφο Χίτλερ και ήταν ο τελευταίος επικεφαλής της κυβέρνησης (ως κύριος υπουργός) του Τρίτου Ράιχ.
Η Βεατρίκη ήταν τραπεζίτης προτού σπουδάσει νομική στη Χαϊδελβέργη και τη Λωζάνη. Εργάστηκε ως δικηγόρος στο Βερολίνο όταν ξεκίνησε την πολιτική της καριέρα.
Από το 2014, η Βεατρίκη είναι μέλος του Ευρωπαϊκού Κοινοβουλίου που εκπροσωπεί την Εναλλακτική λύση για τη Γερμανία. Αρχικά ήταν μέλος των Ευρωπαίων Συντηρητικών και Μεταρρυθμιστών, από όπου έφυγε τον Απρίλιο του 2016, προλαμβάνοντας την επικείμενη απέλασή της, και αμέσως προσχώρησε στην Ευρώπη της Ελευθερίας και της Άμεσης Δημοκρατίας (EFDD).
Το 2004 παντρεύτηκε η Βεατρίκη τον επιχειρηματία Σβεν φον Στοχ. Το ζευγάρι δεν απέκτησε παιδιά.
Μαιρί

Μαιρί σε γαλλόφωνα κράτη και περιοχές είναι μικρού μεγέθους δημοτική αυτοδιοίκηση, ενίοτε με ληξιαρχείο και δημοτολόγιο, καθώς και το κτίριο που στεγάζει τις υπηρεσίες αυτές. Συναντάται σε μικρές επαρχίες, που δεν είναι ενταγμένες σε κάποια μεγαλύτερη πόλη. Συχνά συναντάται σε συνδυασμό και με αίθουσα μικρού σχολείου, οπότε ονομάζεται Μαιρί-Εκόλ (Mairie-École). Αντίστοιχό του στις μεγαλύτερες πόλεις είναι το Οτέλ ντε Βίλ ή δημαρχείο.
Η ετυμολογική προέλευση του όρου είναι από το λατινικό maior, και το γαλλικό maire, τον δήμαρχο. Συναντάται από τον 13ο αιώνα, ενώ στον 14ο αιώνα συναντάται και ως mairerie.